হড়কাবান
হড়কাবান, হড়পা বান হলো প্লাবনভূমি, নদী, শুষ্ক হ্রদ ও অবনমিত ভূমি ইত্যাদির মতো নিম্নাঞ্চলে ঘটা আকস্মিক বন্যা। এটি প্রচণ্ড বজ্রঝড়, হারিকেন, বা গ্রীষ্মমণ্ডলীয় ঝড়ের সাথে যুক্ত ভারী বৃষ্টি বা বরফের পাত বা তুষারক্ষেত্রের উপর দিয়ে প্রবাহিত বরফ বা তুষার থেকে গলিত পানির কারণে হতে পারে। প্রাকৃতিক বরফ বা ভূমিধসের কারণে সৃষ্ট বাঁধ, অথবা মানবসৃষ্ট বাঁধের মতো অবকাঠামো ভেঙে যাওয়ার কারণেও হড়কাবান হতে পারে; যেমনটি ১৮৮৯ সালে জনসটাউন বন্যার সময় ঘটেছিলো। বৃষ্টিপাতের পর ছয় ঘন্টার কম সময়সীমার মধ্যে বন্যার সূত্রপাত হলে সেটিকে হড়কাবান, অন্যথায় সাধারণ বন্যা হিসেবে বিবেচনা করা হয়।]]